Coba jelasin Julai dari 2000 dalam bahasa melayu dong

2 Julai - Perancis menewaskan Itali 2-1 untuk memenangi Euro 2000 dengan satu gol keemasan.

2 Julai - Vicente Fox, calon Parti Tindakan Nasional (PAN) yang berhaluan kanan, dipilih sebagai Presiden Mexico.

10 Julai - Di Nigeria selatan, sebatang talian paip yang bocor meletup dan membunuh kira-kira 250 orang kampung yang sedang mencari-cari gasolin.

10 Julai - Bashar al-Assad disahkan sebagai ketua Syria dalam sebuah pungutan suara negara.

11 Julai-25 Julai - Perdana Menteri Israel, Ehud Barak, dan ketua PLO, Yasser Arafat, bersidang di Camp David, tetapi gagal mencapai sebarang persetujuan.

18 Julai - Alex Salmond meletakkan jawatan sebagai ketua Parti Nasional Scotland.

18 Julai - Polis Sussex melancarkan siasatan pembunuhan selepas mayat seorang wanita yang ditemukan dekat Pulborough disahkan sebagai Sarah Payne yang dilaporkan hilang pada 1 Julai.

21 Julai-23 Julai - Negara-negara G-8 mengadakan Persidangan Kemuncak Tahunan Ke-26. Persoalan-persoalan termasuk AIDS, 'jurang digital', dan pengurangan kemiskinan dunia sehingga setengah menjelang 2015.

25 Julai - Sebuah Concorde dalam Penerbangan Perancis 4590 jatuh terhempas sebaik sahaja selepas naik terbang dari Paris, dan mengorbankan kesemua 109 orang di dalam pesawat serta 4 orang lagi di atas tanah.

30 Julai - Hugo Chávez, Presiden Venezuela, dipilih semula dengan 59% undi.

31 Julai-3 Ogos - Konvensyen Nasional Republikan di Philadelphia, Pennsylvania mencalonkan George W. Bush sebagai Presiden Amerika Syarikat dan Dick Cheney sebagai Naib Presiden.